CELEX: 62016CN0428
Language: el
Date: 2016-08-01 00:00:00
Title: Υπόθεση C-428/16: Αίτηση προδικαστικής αποφάσεως την οποία υπέβαλε το Sofiyski rayonen sad (Βουλγαρία) την 1 Αυγούστου 2016 — «Frontex International» ЕАD κατά Emil Yanakiev

10.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/6
            
         Αίτηση προδικαστικής αποφάσεως την οποία υπέβαλε το Sofiyski rayonen sad (Βουλγαρία) την 1 Αυγούστου 2016 — «Frontex International» ЕАD κατά Emil Yanakiev
   (Υπόθεση C-428/16)
   (2016/C 371/08)
   Γλώσσα διαδικασίας: η βουλγαρική
   
      Αιτούν δικαστήριο
   
   Sofiyski rayonen sad
   
      Διάδικοι στην υπόθεση της κύριας δίκης
   
   
      Ενάγουσα:«Frontex International» EAD
   
      Εναγόμενος: Emil Yanakiev
   
      Προδικαστικά ερωτήματα
   
   
               1)
            
            
               Προσκρούει στο άρθρο 101, παράγραφος 1, ΣΛΕΕ (απαγόρευση της παρεμποδίσεως, του περιορισμού ή της νοθεύσεως του ανταγωνισμού) το άρθρο 36, παράγραφος 2, του βουλγαρικού νόμου περί δικηγόρων, κατά το οποίο ένωση επιχειρήσεων οι οποίες ασκούν ελευθέρια επαγγέλματα (ανώτατο δικηγορικό συμβούλιο) δύναται, κατά τη διακριτική ευχέρεια που της έχει παρασχεθεί από το κράτος, να προκαθορίζει κατώτατα όρια τιμών για τις παρεχόμενες από τις εν λόγω επιχειρήσεις υπηρεσίες (δικηγορικές αμοιβές);
            
         
               2)
            
            
               Σε περίπτωση καταφατικής απαντήσεως επί του πρώτου ερωτήματος: Αντιβαίνει το άρθρο 78, παράγραφος 5, in fine, του βουλγαρικού κώδικα πολιτικής δικονομίας (κατά το μέρος που η εν λόγω ρύθμιση δεν επιτρέπει μείωση της δικηγορικής αμοιβής κάτω από ένα καθορισμένο κατώτατο όριο) στο άρθρο 101, παράγραφος 1, ΣΛΕΕ;
            
         
               3)
            
            
               Σε περίπτωση καταφατικής απαντήσεως επί του πρώτου ερωτήματος: Αντιβαίνει το άρθρο 132, σημείο 5, του βουλγαρικού νόμου περί δικηγόρων (όσον αφορά την εφαρμογή του οικείου άρθρου 136, παράγραφος 1) στο άρθρο 101, παράγραφος 1, ΣΛΕΕ;
            
         
               4)
            
            
               Προσκρούει στο άρθρο 56, παράγραφος 1, ΣΛΕΕ (απαγόρευση περιορισμών της ελεύθερης παροχής υπηρεσιών) το άρθρο 36, παράγραφος 2, του βουλγαρικού νόμου περί δικηγόρων;
            
         
               5)
            
            
               Αντιβαίνει το άρθρο 78, παράγραφος 8, του βουλγαρικού κώδικα πολιτικής δικονομίας στο άρθρο 101, παράγραφος 1, ΣΛΕΕ;
            
         
               6)
            
            
               Αντιβαίνει το άρθρο 78 παράγραφος 8, του βουλγαρικού κώδικα πολιτικής δικονομίας στην οδηγία 77/249/ΕΟΚ (1) (αναφορικά με το δικαίωμα προσώπων εκπροσωπούμενων από νομικούς συμβούλους να απαιτούν δικηγορικές αμοιβές);
            
         
               7)
            
            
               Αντιβαίνει στην οδηγία 2006/112/ΕΚ (2), το άρθρο 2a των συμπληρωματικών διατάξεων του κανονισμού αρ. 1, το οποίο επιτρέπει να εκλαμβάνεται ο ΦΠΑ ως συστατικό στοιχείο της τιμής της παρασχεθείσας κατά την άσκηση ελευθέριου επαγγέλματος υπηρεσίας (όσον αφορά τον συνυπολογισμό του ΦΠΑ ως μέρος της οφειλόμενης δικηγορικής αμοιβής);
            
         
      (1)  Οδηγία 77/249/ΕΟΚ του Συμβουλίου, της 22ας Μαρτίου 1977, περί διευκολύνσεως της πραγματικής ασκήσεως της ελεύθερης παροχής υπηρεσιών από δικηγόρους (ΕΕ ειδ. έκδ. 06/001 σ. 249).
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας (ΕΕ L 347, σ. 1).